(Doorverweze van Kwakkers)
Kwakkers of Ranidae zien 'n femilie in de orde Kwakkers en króddele (Anura). Umtot de ander diere vaan die orde väöl op de diere oet dees liekene, sprèk me wel vaan Echte kwakkers. Dees femilie allein al nump 4800 saorte in beslaag; de mierderheid vaan al noe levende Anura.
Kwakkers zien klein bieste vaan tösse twie en daarteg centimeter. Ze höbbe verticaal pupille en 'ne gladde hoed. Väöl saorte kinne hunne kielzak hendeg groet opzette. De bieste zien veurnaomelik insectivoor.
Kwakkers lègke oongevier hoonderd eikes per paring, die 'ne klont vörme en kwakkergäöt geneump weure. De larf hèt donderköpske en heet, wie al amfibie-larve, 'ne vèsse-status, mèt keeuwe veur longe en 'ne start veur mèt te zwumme. Wienie die opgreuje verlere ze hun start en keeuwe en greuje pu en longe; wienie de start aofvèlt kinne ze ziech volwierdeg op 't land veurbewege. Nao de metamorfose greuje ze gemeinlik nog good door. Gemiddeld doorloupe oongevier twie eikes per lègksel die status; de ander larve weure daoveur al opgegete door veurnaomelik vèsse.
Taxonomie[bewirk | brontekst bewerken]